<classify> NA MWANDISHI WETU -SINGIDA TIMU ya Yanga imeshindwa kutamba tena baada ya kulazimisha suluhuna Singida United katika mchezo wa Ligi Kuu Tanzania Bara uliochezwa janakwenye Uwanja wa Namfua, Singida. Hata hivyo, sare hiyo iliifanya Yanga kufikisha pointi 55 nakuendelea kukaa kileleni mwa msimamo wa ligi hiyo baada ya kucheza michezo 22,ikishinda 17, sare nne na kupoteza mmoja. Matokeo hayo pia yanaifanya Yanga kuendeleza rekodi zakembovu za kutovuna pointi tatu katika uwanja huo tangu Singida United ilipopandaLigi Kuu msimu uliopita. Timu hizo zilikutana mara mbili msimu uliopita, ambapokatika mchezo wa Ligi Kuu msimu wa 201718 zilitoka suluhu, baada ya hapoziliumana katika robo fainali ya Kombe la Shirikisho ASFC ambapo Yangaililala kwa penalti 4-2, baada ya dakika tisini kwa sare ya bao 1-1. Singida United imefikishapointi 28 baada ya kucheza michezo 24, ikishinda saba, sare saba na kupoteza12. Mchezo huo ulianza kwa wenyejikuanza kwa kasi wakilenga kupata bao la mapema, huku Yanga ikianza taratibu kwakuwasoma wapinzani wao. Dakika ya tisa, DeusKaseke, alipoteza nafasi ya wazi kuiandikia timu yake bao la kuongoza baada yakupenyezewa pasi nzuri ya Herieter Makambo na kupiga shuti lililopanguliwa nakipa wa Singida United, Said Lubawa na kuzaa kona, ambayo hata hivyo haikuzaamatunda. Dakika ya 16, Habib Kiyombo, nusura aiandikie bao la mapemaSingida United baada ya kushindwa kutumia vema makosa ya mabeki wa Yanga walioshindwakuondosha hatari na mpira kumkuta na kupiga shiti lililokwenda nje ya lango. Dakika ya 18, kipa wa Singida United, Ludawa, alifanya kaziya ziada kupangua mkwaju mkali uliopigwa na Makambo baada ya kupokea pasi nzuriya Feisal Salumu na kuachia shuti lililopanguliwa na kuzaa kona ambayo hatahivyo walishindwa kuitumia. Dakika ya 22, Paulo Godfrey, aliipangua ngome ya SingidaUnited na kuingia hadi ndani ya eneo la hatari kabla ya kuachia mkwajuuliokwenda nje ya lango. Dakika ya 24, Boniface Maganga, alilimwa kadi ya njano baadaya kumzonga kipa wa Yanga, Ramadhani Kabwili. Dakika ya 45, Kabwili alifanya kazi ya ziada kupangua mpirawa kichwa uliopigwa na Boniface Maganga na kuzaa kona ambayo Singida Unitedwalishindwa kuitumia. Kipindi cha kwanza kilimalizika kwa timu hizo kwendamapumziko zikiwa hazijafungana, huku walinda milango wa pande zote mbiliwakifanya kazi kubwa ya kuokoa michomo hatari iliyoelekezwa kwenye lango lao Kipindi cha pili kilianza kwa Yanga kuja juu wakihitajikupata bao la kuibuka na ushindi, huku wenyeji wao, Singida United nao wakiongezakasi ya kusukuma mashambulizi makali kuelekea lango la Yanga. Dakika ya 47, Salum, alipoteza nafasi ya wazi ya kuiandikiaYanga bao baada ya kukutana na mpira uliopanguliwa na kipa wa Singida Unitedkufuatia mpira wa adhabu ndogo uliopigwa na Thaban Kamusoko na kuachia shutilililopaa juu ya lango. Dakika ya 55, Salum, alilimwa kadi ya njano baada yakumchezea rafu Kenny Ally. Dakika ya 58, Kocha wa Yanga, Mwinyi Zahera, alifanya mabadilikokwenye kikosi chake kwa kuwatoa Kelvin Yondani na Matheo Anthony na kuwaingiza AndrewVicent na Pius Buswita. Dakika ya 65, Kocha wa Singida United, Dragan Popadic,alifanya mabadiliko kwenye kikosi chake kwa kumtoa Athanas Adam na kumwingiza GeofreyMwashiuya. Dakika ya 66, beki wa Singida United, Kennedy Juma, alilimwakadi ya njano baada ya kumchezea rafu, PiusBuswita. Dakika ya 67, Yanga ilimfanya mabadiliko mengine ya kumtoa Salumna nafasi yake kuchukuliwa na Ibrahim Ajib. Dakika ya 77, Makambo alipoteza nafasi ya wazi baada ya kupokeapasi safi ya Ajib akiwa katika nafasi nzuri, lakini mkwaju wake ulishindwakulenga lango na kwenda nje. Dakika ya 83, Singida United ilifanya mabadiliko baada yakumtoa Kiyombo na kumwingiza Frank Mkumbo. Dakika ya 90, Makambo alilimwa kadi ya njano baada ya kubishanana mwamuzi. Mbali na mchezo, ligi hiyo iliendelea kutimua vumbi katikaviwanja mbalimbali, ambapo JKT Tanzania ikiwa nyumbani ilivuna ushindi wa mabao3-1 dhidi ya Biashara United katika mchezo uliochezwa Uwanja wa Meja Jenerali Michael Isamuhyo, Dar es Salaam. Stand United iliibuka na ushindi wa mabao 2-0 dhidi yaNdanda katika mchezo uliochezwa Uwanja wa Kambarage, Shinyanga, TanzaniaPrisons iliibuka na ushindi wa mabao 2-1 dhidi ya Mbao FC katika mchezouliochezwa Uwanja wa Sokoine, Mbeya. Mbeya City ikiwa ugenini iliwachapa wenyeji wao, KageraSugar katika Uwanja wa Kaitaba, Bukoba, nayo Lipuli FC ilizinduka na kuilaza KMCbao 1-0 mchezo uliochezwa Uwanja wa Samora, Iringa.  <topic>: MICHEZO 